முதன்மைக் கல்வி அலுவலர் அலுவலகம்,

சத்துவாச்சாரி, வேலூர் – 632 009

நாள் : 10.05.2024

கூட்ட நடவடிக்கைகள்

பொருள் : வேலூர் மாவட்டம் – அனைத்து முதன்மைக் கல்வி அலுவலர்களுக்கான ஆய்வு கூட்டம் – 07.05.2024 அன்று காணொளி மூலம் தமிழ்நாடு பள்ளிக் கல்வி இயக்குநரால் நடத்தப்பட்ட கூட்டத்தின் கூட்ட நடவடிக்கைகள் – பள்ளிகளில் தலைமை ஆசிரியர்கள் மேற்கொள்ள வேண்டிய பணிகள் – சார்பாக.

---

அனைத்து முதன்மைக் கல்வி அலுவலர்களுக்கான கூட்டம் 07.05.2024 அன்று தமிழ்நாடு பள்ளிக் கல்வி இயக்குநரால் காணொளி மூலம் நடத்தப்பட்டது. இயக்குநர்கள் மற்றும் இணை இயக்குநர்களால் நடத்தப்பட்ட ஆய்வு கூட்டத்தில் தெரிவிக்கப்பட்ட கீழ்கண்ட நடவடிக்கைகளை பள்ளிகளில் பின்பற்றுமாறு அனைத்து பள்ளித் தலைமை ஆசிரியர்கள் கேட்டுக் கொள்ளப்படுகிறார்கள்.

* கால அட்டவணை தயாரிக்கும் போது Career Guidance தொடர்பாக கால அட்டவணையில் தனிப்பாட வேலை ஒதுக்கப்பட வேண்டும்.
* 6 முதல் 8ஆம் வகுப்பு வரை சத்துணவு உண்ணும் மாணாக்கர்களுக்கு சீருடை தைப்பதற்கு அளவு எடுத்து EMISல் பதிவேற்றம் செய்யப்படவேண்டும்.
* ஆய்வக உதவியாளர்களுக்கு கால அட்டவணை அறிவியல் ஆசிரியர்களின் கால அட்டவணைக்கு ஏற்ப கால அட்டவணை தயார் செய்து வழங்கப்பட வேண்டும்.
* 6 முதல் 12ஆம் வகுப்பு வரை அரசு பள்ளிகளில் மாணாக்கர்களின் சேர்க்கை அதிகரிக்க நடவடிக்கை எடுக்க வேண்டும்.
* 6 முதல் 12ஆம் வகுப்பு வரை பயிலும் மாணாக்கர்களின் கைப்பேசி எண்களை EMISஇல் பதிவேற்றம் செய்யப்பட வேண்டும்.
* NABARD பணிகள் – ஒவ்வொரு பள்ளிகளிலும் நடைபெறும் நபார்டு பணிகளை அந்தந்த பள்ளிகளுக்கென்று ஒதுக்கப்பட்ட வட்டார வள மைய ஆசிரியர் பயிற்றுநர்கள் மேற்பார்வையிட்டு EMIS Portalலில் பதிவேற்றம் செய்த தகவல் முதன்மைக் கல்வி அலுவலருக்கு தெரிவிக்கப்பட வேண்டும். சுற்றுச்சுவர் இல்லாத பள்ளிகள் சுற்றுச்சுவர் தேவை விவரத்தை உடனடியாக முதன்மைக் கல்வி அலுவலகத்திற்கு தெரிவிக்க வேண்டும்.
* விலையில்லா மிதிவண்டி பெறப்பட்ட விவரத்தினை EMISஇல் பதிவேற்றம் செய்யப்பட வேண்டும்.
* 31.05.2024இல் ஓய்வு பெறும் ஆசிரியர் மற்றும் அலுவலக பணியாளர்களின் விவரங்களை EMISஇல் பதிவேற்றம் செய்யப்பட வேண்டும்.
* தோல்வியுற்ற மாணாக்கர்களை (+2, +1 மற்றும் 10ஆம் வகுப்பு) உடனடி தேர்விற்கு விண்ணப்பிக்க நடவடிக்கை மேற்கொள்ள வேண்டும்.
* +2, +1 மற்றும் 10ஆம் வகுப்பு பொதுத் தேர்வில் தோல்வியுற்ற மாணாக்கர்களுக்கு அந்தந்த பாட ஆசிரியர்களை கொண்டு அந்தந்த பள்ளிகளிலேயே பயிற்சி அளிக்கப்பட வேண்டும். இப்பயிற்சியை மாவட்ட ஆட்சித் தலைவர் மற்றும் முதன்மைக் கல்வி அலுவலர் மற்றும் மாவட்டக் கல்வி அலுவலர்களால் பார்வையிடப்படும்.
* 15.05.2024 (புதன் கிழமை) அன்று வேலூர் VIT பல்கலைக் கழகத்தில் காலை 9.00 மணிக்கு “கல்லூரிக் கனவு” நிகழ்ச்சிக்கு ஏற்கனவே +2 பயின்று முடித்த மாணாக்கர்களை தவறாமல் அழைத்து வர தலைமை ஆசிரியர்களுக்கு தெரிவிக்கப்பட்டுள்ளது. மாணவர்கள் மற்றும் பேருந்து விவரங்கள் ஏற்கனவே இணையதளத்தில் (edwizevellore) தரப்பட்டுள்ளது.
* பொது மாறுதல் கலந்தாய்வு தொடர்பான சுற்றறிக்கை ஏற்கனவே இணையதளத்தில் போடப்பட்டுள்ளது. கலந்தாய்வில் கலந்துக் கொள்ள விருப்பமுள்ள ஆசிரியர்கள் தங்கள் விண்ணப்பித்தினை சுற்றறிக்கையில் தரப்பட்டுள்ள வழிமுறைகளை பின்பற்றி EMIS இணையதளத்தில் பதிவேற்றம் செய்ய ஆசிரியர்களுக்கு தெரிவிக்குமாறு தலைமை ஆசிரியர்கள் கேட்டுக் கொள்ளப்படுகிறார்கள்.

முதன்மைக் கல்வி அலுவலர்,

பெறுநர் வேலூர் மாவட்டம்.

அனைத்து பள்ளித் தலைமை ஆசிரியர்கள்

வேலூர் மாவட்டம்.